**Οικολογικές καταστροφές**

**Οικολογικά προβλήματα** ή **περιβαλλοντικά προβλήματα** ονομάζονται οι διαταραχές στη [γήινη](https://el.wikipedia.org/wiki/%CE%93%CE%B7) [βιόσφαιρα](https://el.wikipedia.org/wiki/%CE%92%CE%B9%CF%8C%CF%83%CF%86%CE%B1%CE%B9%CF%81%CE%B1) και στο [φυσικό περιβάλλον](https://el.wikipedia.org/wiki/%CE%A6%CF%85%CF%83%CE%B9%CE%BA%CF%8C_%CF%80%CE%B5%CF%81%CE%B9%CE%B2%CE%AC%CE%BB%CE%BB%CE%BF%CE%BD) οι οποίες συνηθίζεται να αποδίδονται στην [ανθρώπινη](https://el.wikipedia.org/wiki/%CE%86%CE%BD%CE%B8%CF%81%CF%89%CF%80%CE%BF%CF%82) δραστηριότητα.

**1ο Παράδειγμα**

Η πετρελαιοκηλίδα που σχηματίστηκε πριν από 25 χρόνια στην Αλάσκα έχει μείνει στην παγκόσμια ιστορία ως μία από τις μεγαλύτερες οικολογικές καταστροφές του πλανήτη.

Το πετρελαιοφόρο μήκους 300 μέτρων Έξον Βαλντέζ βρισκόταν καθοδόν, από τον σταθμό ανεφοδιασμού της Αλάσκας προς την Καλιφόρνια, όταν σημειώθηκε διαρροή περίπου 136.000 τόνων αργού πετρελαίου.

Το ατύχημα αποδόθηκε σε μια επικίνδυνη, αναγκαστική αλλαγή πορείας προς αποφυγή της πρόσκρουσης με παγόβουνα. Υπαίτιος κρίθηκε ο καπετάνιος Τζόζεφ Χέιζελγουντ, ο οποίος, βάσει μαρτυριών, ήταν μεθυσμένος την ώρα που συνέβη το μεγάλο ατύχημα.

Η οικολογική καταστροφή δεν άργησε να έρθει. Λίγο μετά την πρόσκρουση σε ύφαλο, στη νοτιοανατολική ακτή της Αλάσκας, ξεκίνησε η διαρροή αργού πετρελαίου. Σήμερα θεωρείται βέβαιο τι συνέβη το μοιραίο βράδυ της 23ης προς την 24η Μαρτίου του 1989.

Αν και επικρατούσε νηνεμία, δεν λειτούργησε καλά το σύστημα έκτακτης ανάγκης του δεξαμενόπλοιου κι έτσι η διαρροή ήταν αναπόφευκτη. Μέσα σε λίγες μέρες η πετρελαιοκηλίδα είχε εξαπλωθεί σε μία τεράστια έκταση.

Συνολικά πάνω από 40 εκατομμύρια λίτρα αργού πετρελαίου απελευθερώθηκαν στα παγωμένα νερά του Αρκτικού Ωκεανού. Ένα μεγάλο τμήμα του κατευθύνθηκε προς τις ακτές, ενώ ένα άλλο κατακάθισε στον βυθό.

Οι πετρελαιοκηλίδες ανέκαθεν είχαν καταστροφικές συνέπειες για το θαλάσσιο περιβάλλον. Το πετρέλαιο σκοτώνει με διάφορους τρόπους: επικάθεται στα βράγχια και τους πνεύμονες ψαριών, θαλάσσιων πτηνών και θηλαστικών ενώ εξοντώνει και τη θαλάσσια χλωρίδα.

Κατά τις πρώτες ημέρες μετά τη διαρροή είχαν θανατωθεί το λιγότερο 250.000 θαλασσοπούλια. Σύμφωνα με άλλους υπολογισμούς, ο ίδιος αριθμός έφθανε τις 675.000. Οι νεκρές φώκιες ανήλθαν στις 300, ενώ οι νεκρές όρκες στις 22. Η καταστροφή ήταν ανυπολόγιστη και στους πληθυσμούς οστρακοειδών, ενώ το φυτοπλαγκτόν στο βυθό στην περιοχή Πρινς Ουίλιαμ καταστράφηκε ολοσχερώς. Με άλλα λόγια, η τροφική αλυσίδα στην ευρύτερη περιοχή της νοτιοανατολικής Αλάσκας διαταράχθηκε άνευ προηγουμένου. Παράλληλα οι ψαράδες της περιοχής καταστράφηκαν οικονομικά.

**2ο Παράδειγμα**

**Μεγάλη οικολογική καταστροφή από διαρροή 40.000 λίτρων πετρελαίου στη Χιλή**

Περίπου 40.000 λίτρα πετρελαίου διέρρευσαν ανοιχτά της Χιλής, έπειτα από περιστατικό που σημειώθηκε στον τερματικό σταθμό μιας **εταιρείας εξόρυξης που βρίσκεται σε νησί της Παταγονίας**, ανακοίνωσαν οι αρχές.

Το πετρέλαιο διέρρευσε **σε μια ζώνη που είναι γνωστή για το πλούσιο θαλάσσιο οικοσύστημά της**και επειδή βρίσκεται μεταξύ των περιοχών που έχουν τα πιο καθαρά νερά στον πλανήτη.

«Για την αντιμετώπιση της έκτακτης αυτής κατάστασης το ναυτικό έδωσε εντολή για την άμεση ανάπτυξη μονάδων στην περιοχή, προκειμένου να θέσουν υπό έλεγχο και να περιορίσουν ενδεχόμενες ζημιές» που προκλήθηκαν από τη διαρροή του πετρελαίου στη θάλασσα, ανακοίνωσε το ναυτικό.

**3ο Παράδειγμα**

Οι πρόσφατες πυρκαγιές που έπληξαν την Αυστραλία κατέστρεψαν σχεδόν το ένα πέμπτο των δασών της χώρας, σύμφωνα με μελέτες που δόθηκαν στη δημοσιότητα.

Οι πυρκαγιές αυτές ήταν άνευ προηγουμένου για την Αυστραλία που τα τελευταία χρόνια βρίσκεται αντιμέτωπη με ξηρασία, η οποία συνδέεται με την υπερθέρμανση του πλανήτη. Σύμφωνα με μία από αυτές τις μελέτες, από τον Σεπτέμβριο του 2019 μέχρι τον Ιανουάριο του 2020 κάηκαν περίπου 58 εκατομμύρια στρέμματα εύκρατων δασών στη Νέα Νότια Ουαλία και τη Βικτόρια. Αυτή ήταν η καταστροφικότερη περίοδος πυρκαγιών που έχει καταγραφεί ποτέ στην ιστορία της χώρας.

**4ο Παράδειγμα**

Η χειρότερη έκρηξη σε πυρηνικό εργοστάσιο που γνώρισε ποτέ ο κόσμος συνέβη στις 26 Απριλίου 1986, όταν ένας από τους αντιδραστήρες του εργοστασίου της Ουκρανίας εξερράγη, καταλήγοντας στην απελευθέρωση τεράστιων ποσοτήτων ραδιενέργειας στην ατμόσφαιρα (με καταστροφικότερες συνέπειες από τις ατομικές βόμβες σε [Χιροσίμα](http://el.wikipedia.org/wiki/%CE%A7%CE%B9%CF%81%CE%BF%CF%83%CE%AF%CE%BC%CE%B1) και [Ναγκασάκι](http://el.wikipedia.org/wiki/%CE%9D%CE%B1%CE%B3%CE%BA%CE%B1%CF%83%CE%AC%CE%BA%CE%B9) μαζί). Το ραδιενεργό νέφος κατευθύνθηκε δυτικά, περνώντας από τις χώρες της τότε Σοβιετικής Ένωσης, και διαχύθηκε στην Ευρώπη. Από την τραγική εκείνη στιγμή, χιλιάδες παιδιά έμελλε να είναι τα θύματα της έκλυσης ραδιενέργειας, με τις συνέπειες να φτάνουν μέχρι και στη χώρα μας. Ο διαβόητος αντιδραστήρας Νο 4 σφραγίστηκε μέσα σε μια τεράστια τσιμεντένια «σαρκοφάγο», ενώ μια περιοχή 20 μιλίων γύρω από το εργοστάσιο παραμένει ακόμα και σήμερα αποκλεισμένη. Κι ενώ το [Τσέρνομπιλ](http://dailyarticle.gr/2012/11/20/oi-10-pio-gnostes-poleis-fantasmata-sti-gi/" \o "πόλη φάντασμα" \t "_blank) σταμάτησε τη λειτουργία του το 2000, περίπου 4.000 εργάτες παραμένουν σήμερα στο εργοστάσιο για διάφορα έργα…

**5ο Παράδειγμα**

Τα μεσάνυχτα της 2 Δεκεμβρίου 1984, ένα τραγικό ατύχημα στο εργοστάσιο παρασκευής φυτοφαρμάκων [Union Carbide](http://en.wikipedia.org/wiki/Union_Carbide" \t "_blank) στην [Bhopal](http://en.wikipedia.org/wiki/Bhopal" \t "_blank) της Ινδίας θα κατέληγε στη διαρροή 45 τόνων δηλητηριώδους μεθυλίου. Χιλιάδες άνθρωποι πέθαναν μέσα σε λίγες ώρες. Περισσότεροι θα ακολουθούσαν τους επόμενους μήνες, εκτοξεύοντας τον αριθμό των θυμάτων στους 15.000. Βέβαια, ο συνολικός αριθμός των ανθρώπων που επηρεάστηκαν από τη διαρροή του τοξικού φυτοφαρμάκου θα έφτανε το μισό εκατομμύριο ανθρώπους: όσοι τελικά επιβίωσαν, θα υπέφεραν από τύφλωση, ανεπάρκειες οργάνων και άλλες φρικτές σωματικές δυσλειτουργίες, ενώ ένας σοκαριστικά μεγάλος αριθμός παιδιών θα γεννιόνταν με όλων των ειδών τις γενετικές ανωμαλίες. Το 1989, η εταιρία Union Carbide θα πλήρωνε αποζημιώσεις στα θύματα ύψους μισού δισεκατομμυρίου δολαρίων, ποσό που δεν μπορεί βέβαια να αναπληρώσει τις μακροπρόθεσμες συνέπειες της περιβαλλοντικής καταστροφής. Το δυστύχημα στην Bhopal παραμένει **η** **χειρότερη βιομηχανική καταστροφή του κόσμου**…

**6ο Παράδειγμα**

Ο [Σαντάμ Χουσεΐν](http://el.wikipedia.org/wiki/%CE%A3%CE%B1%CE%BD%CF%84%CE%AC%CE%BC_%CE%A7%CE%BF%CF%85%CF%83%CE%B5%CE%90%CE%BD) γνώριζε ότι ο [Πόλεμος του Κόλπου](http://el.wikipedia.org/wiki/%CE%A0%CF%8C%CE%BB%CE%B5%CE%BC%CE%BF%CF%82_%CF%84%CE%BF%CF%85_%CE%9A%CF%8C%CE%BB%CF%80%CE%BF%CF%85) είχε τελειώσει. Αφού δεν μπορούσε να έχει το [Κουβέιτ](http://el.wikipedia.org/wiki/%CE%9A%CE%BF%CF%85%CE%B2%CE%AD%CE%B9%CF%84), κανείς δεν θα καρπωνόταν τον πλούτο της πετρελαιοπαραγωγού χώρας! Ήταν το 1991 λοιπόν όταν ο Σαντάμ έστελνε τους άντρες του να ανατινάξουν τις πετρελαιοπηγές του Κουβέιτ: περίπου 600 πετρελαιοπηγές τυλίχθηκαν στις φλόγες, με τις φωτιές -που έφταναν κυριολεκτικά στον ουρανό- να καίνε για 7 μήνες. Η ευρύτερη περιοχή μολύνθηκε από τον τοξικό καπνό και την τέφρα, ενώ μαύρη βροχή έπεφτε, σχηματίζοντας λίμνες πετρελαίου. Η κτηνοτροφία πέθανε μονομιάς, ενώ και η άγρια ζωή κατέληξε τελικά, εξαιτίας της πετρελαϊκής ομίχλης που «μαύριζε» τους πνεύμονες των ζώων. Η περιβαλλοντική καταστροφή ήταν ανυπολόγιστη…

**7ο Παράδειγμα**

Στις 30 Σεπτεμβρίου 1999 συνέβαινε το χειρότερο -μέχρι τότε- πυρηνικό ατύχημα της Ιαπωνίας σε εγκαταστάσεις βορειοανατολικά του Τόκιο. Τρεις εργάτες του πυρηνικού εργοστασίου της [Tokaimura](http://en.wikipedia.org/wiki/Tokaimura_nuclear_accident" \t "_blank), το κέντρο τότε της πυρηνικής βιομηχανίας της χώρας, έκαναν λάθος στο μείγμα ουρανίου, με την μπλε λάμψη να αναγγέλλει την καταστροφή: ο ένας έπεσε επιτόπου λιπόθυμος, ενώ οι δύο άλλοι εντός ολίγων λεπτών ένιωσαν ναυτία, με τα χέρια και το πρόσωπό τους να παραδίδονται σε σοβαρά εγκαύματα. Δύο από τους τρεις εργάτες πέθαναν, ενώ εκατοντάδες άλλοι εκτέθηκαν σε υψηλά επίπεδα ραδιενέργειας…

